Ορισμένα από τα πιο συχνά αίτια που δημιουργούν την υγρασία στους τοίχους ειναι τα έξης:
Εισχώρηση νερών  βροχής και χιονιού
Ένα συχνό φαινόμενο είναι οι κιτρινίλες ή τα φουσκώματα στο χρώμα σε διάφορα σημεία του τοίχου. Αυτό είναι ξεκάθαρο σημάδι υγρασίας στο εσωτερικό του σπιτιού. Έχει δημιουργηθεί από την απορρόφηση του νερού της βροχής και του χιονιού από τα δομικά υλικά.
Συμπύκνωση υδρατμών
Αυτού του είδους η υγρασία κάνει την εμφάνισή της στο εσωτερικό του σπιτιού λόγω της έντονης διαφοράς θερμοκρασίας στην εσωτερική και στην εξωτερική πλευρά των δομικών υλικών. Το φαινόμενο αυτό είναι γνωστό και ως “ίδρωμα των τοίχων” και οδηγεί στην ανάπτυξη μούχλας και μυκήτων. Γίνεται αντιληπτό όταν η προβληματική επιφάνεια εμφανίζει μαυρίλες ή πρασινίλες.
Ανιούσα υγρασία
Είναι η υγρασία που υπάρχει στο υπέδαφος και ανεβαινει σιγά σιγά προς τα πάνω δημιουργώντας πρόβλημα στο περιμετρικό στεγανωτικό φράγμα των θεμελίων. Γίνεται φανερή με τη μορφή μούχλας. Αυτού του είδους η υγρασία μπορεί να δημιουργήσει υγρασία και στο δάπεδο του σπιτιού.